Framkvæmdastjóri Knattspyrnusambands Íslands harmar að hatursfull orðræða sé viðhöfð í knattspyrnuleikjum hér á landi. Tveir ungir menn hafa verið dæmdir í leikbann fyrir rasísk og niðrandi ummæli um mótherja.
Aga- og úrskurðarnefnd Knattspyrnusambands Íslands hefur dæmt tvo unga leikmenn í fimm leikja bann fyrir niðrandi ummæli um mótherja sína. Um tvö aðskilin mál er að ræða. Annar leikmaðurinn er sagður hafa viðhaft rasísk ummæli um mótherja sinn, þegar hann, samkvæmt skýrslu dómara notaði um hann orðin pólska drasl". Í hinu atvikinu kallaði leikmaður, mótherja sinn fokking homma". Auk leikbanns þurfa félögin sem þeir léku með að greiða hundrað þúsund krónur í sekt. Klara Bjartmarz, framkvæmdarstjóri KSÍ, segir málin því miður ekki einsdæmi.
Þetta svo sem er ekki í fyrsta skipti sem úrskurður er á grundvelli þessa ákvæðis þessarar reglugerðinni. Þannig að í rauninni er þetta þannig lagað eins og hver annar úrskurður nefndarinnar en auðvitað er ekki hægt að líta fram hjá því að þetta eru óvenjulega þungir úrskurðir. Sem betur fer fáum við ekki mörg svona mál á hverju ári. -Lítið þið á þetta sem fordæmisgefandi dóm eða eru dæmi um þetta?- Já, já, því miður eru fordæmi fyrir úrskurðum að þessu tagi en úrskurðarnefnd KSÍ er svo sem ekki, lítur ekki til þess að vera að setja einhver fordæmi með úrskurði sínum heldur byggir hún úrskurð á ákvæðum reglugerða."
-En nú eru þetta alvarleg ummæli í báðum tilfellum, er þetta eitthvað vandamál innan hreyfingarinnar?-
Knattspyrnuhreyfingin er ekkert ólík samfélaginu að því marki að því miður er orðræða sem þessi, hún fyrirfinnst í okkar samfélagi og í knattspyrnuhreyfingunni. Þannig að eins og ég sagði áðan þá kemur þetta fyrir hjá okkur eins og annars staðar, því miður."
Tveir ungir knattspyrnumenn hafa verið dæmdir í leikbann fyrir rasísk og niðrandi ummæli um mótherja. Framkvæmdastjóri Knattspyrnusambands Íslands segir málið ekki einsdæmi. 